בוגלרקה קפש

בוגלרקה קפאש (בהונגרית: Kapás Boglárka; נולדה ב-22 באפריל 1993) היא שחיינית הונגרייה, אלופת העולם (קוואנגג'ו 2019) במשחה ל-200 מטר פרפר ובעלת מדליית ארד אולימפית (ריו דה ז'ניירו 2016) במשחה ל-800 מטר חופשי, אלופת אירופה בעלת 6 מדליות זהב במשחי החופשי הארוכים ובמשחה ל-200 מטר פרפר (דברצן 2012, לונדון 2016 וגלאזגו 2018) ושיאנית הונגריה הנוכחית (2019) במשחים ל-800 מטר חופשי ול-1500 מטר חופשי. בוגלרקה (בוגלרקה = נורית) קפאש נולדה בדברצן. באולימפיאדת בייג'ינג (2008) סיימה קפש במקום 29 במשחה ל-400 מטר חופשי בתוצאה של 4:16.22 דקות. באולימפיאדת הנוער הראשונה שנערכה בסינגפור בשנת 2010 זכתה קפש ב-3 מדליות, 2 זהב ו-1 כסף. מדליות זהב, במשחה ל-200 מטר פרפר (2:08.72 דקות) ובמשחה ל-400 מטר חופשי (4:10.37 דקות). מדליית כסף, במשחה ל-200 מטר חופשי (2:00.99 דקות). באליפות אירופה (בריכת 25 מטר) שנערכה באיינדהובן, הולנד, בנובמבר אותה שנה, זכתה קפש במדליית כסף במשחה ל-800 מטר חופשי בתוצאה של 8:18.56 דקות, אחרי פדריקה פלגריני מאיטליה (8:15.20 דקות). נוסף לכך, היא סיימה במקום רביעי במשחה ל-400 מטר חופשי בתוצאה של 4:03.42 דקות ובמקום תשיעי במשחה ל-200 מטר פרפר (2:09.91 דקות). באליפות העולם בשחייה שנערכה בשאנגחאי, סין בשנת 2011 סיימה קפש במקום חמישי במשחה ל-800 מטר חופשי בשיא הונגריה חדש של 8:24.79 דקות. נוסף לכך, היא סיימה במקום 14 במשחה ל-400 מטר חופשי בתוצאה של 4:09.15 דקות. באליפות אירופה בשחייה שנערכה בדברצן, במאי 2012 זכתה קפש במדליית זהב במשחה ל-800 מטר חופשי בתוצאה של 8:26.49 דקות, לפני קורלי בלמי מצרפת (8:27.79 דקות) ואווה ריסטוב מהונגריה (8:27.87 דקות). באולימפיאדת לונדון (2012) סיימה קפש במקום שישי במשחה ל-800 מטר חופשי בתוצאה של 8:23.89 דקות ובמקום 17 במשחה ל-400 מטר חופשי בתוצאה של 4:10.0 דקות. באליפות העולם שנערכה בברצלונה שבספרד ביולי 2013, סיימה קפש במקום רביעי במשחה ל-800 מטר חופשי בשיא הונגריה חדש של 8:21.21 דקות (הנוכחי, 2016), במקום חמישי במשחה ל-400 מטר חופשי בתוצאה של 4:05.90 דקות, בשלב המוקדמות היא קבעה שיא הונגריה חדש של 4:05.61 דקות ובמקום שביעי במשחה ל-1500 מטר חופשי בתוצאה של 16:06.89 דקות. בשלב המוקדמות היא קבעה שיא הונגריה חדש של 16:02.58 דקות. באליפות אירופה שנערכה בברלין גרמניה באוגוסט 2014 זכתה קפש בשתי מדליות, כסף וארד. מדליית כסף, במשחה ל-1500 מטר בתוצאה של 16:03.04 דקות, אחרי מיריה בלמונטה מספרד שקבעה שיא אליפות חדש של 15:57.29 דקות ולפני מרטינה קרמיונולי מאיטליה (16:05.98 דקות). מדליית כסף, במשחה ל-800 מטר חופשי בתוצאה של 8:22.06 דקות, אחרי ג'סמין קרלין מבריטניה שקבעה שיא אליפות חדש של 8:15.54 דקות ומיריה בלמונטה (8:21.22 דקות). נוסף לכך, היא סיימה במקום חמישי במשחה ל-400 מטר חופשי בתוצאה של 4:06.61 דקות. באליפות העולם (בריכת 25 מטר) שנערכה בדוחא, קטר, בדצמבר אותה שנה סיימה קפש במקום רביעי במשחה ל-800 מטר חופשי בתוצאה של 8:16.32 דקות, במקום חמישי במשחה ל-400 מטר חופשי בתוצאה של 4:00.27 דקות ובמקום רביעי במשחה שליחות 4x200 מטר חופשי בתוצאה של 7:39.21 דקות, כשחיינית שלישית היא קבעה ב"זינוק שליחות" תוצאה של 1:56.58 דקות. באליפות העולם שנערכה בקאזאן רוסיה באוגוסט 2015 זכתה קפש במדליית ארד במשחה ל-1500 מטר חופשי בשיא הונגריה חדש של 15:47.09 דקות (הנוכחי, 2016), אחרי קייטי לדקי מארצות הברית שקבעה שיא עולם חדש של 15:25.48 דקות ולוריין בויל מניו זילנד שקבעה שיא אוקיאניה חדש של 15:40.14 דקות. נוסף לכך, היא סיימה במקום שישי במשחה ל-800 מטר חופשי בתוצאה של 8:22.93 דקות ובמקום שמיני במשחה ל-400 מטר חופשי בתוצאה של 4:08.22 דקות. באליפות אירופה (בריכת 25 מטר) שנערכה במכון וינגייט, נתניה, בדצמבר אותה שנה, זכתה קפש בשתי מדליות, כסף וארד. מדליית כסף, במשחה ל-800 מטר חופשי בתוצאה של 8:11.43 דקות, אחרי ג'סמין קרלין (8:11.01 דקות) ולפני שרון ון רוונדאל מהולנד (8:15.84 דקות) ומדליית ארד, במשחה ל-400 מטר חופשי בתוצאה של 3:59.02 דקות, אחרי ג'סמין קרלין (3:58.81 דקות) ובת ארצה כוכבת האליפות קטינקה הוסו (3:58.84 דקות). באליפות אירופה שנערכה בלונדון במאי 2016 זכתה קפש ב-4 מדליות זהב, והייתה לכוכבת האליפות. מדליות זהב, במשחה ל-400 מטר חופשי בשיא הונגריה חדש של 4:03.47 דקות (הנוכחי, 2016), לפני ג'סמין קרלין (4:04.85 דקות) ומיריה בלמונטה (4:06.89 דקות), במשחה ל-800 מטר חופשי בתוצאה של 8:21.40 דקות, לפני ג'סמין קרלין (8:23.52 דקות) וטיאשה אודר מסלובניה (8:25.68 דקות), במשחה ל-1500 מטר חופשי בשיא אליפות חדש של 15:50.22 דקות, לפני מיריה בלמונטה (16:00.20 דקות) ומריה וילאס מספרד (16:01.25 דקות) ובמשחה שליחות 4x200 מטר בתוצאה של 7:51.63 דקות, לפני ספרד (7:53.38 דקות) והולנד (7:53.63 דקות). באולימפיאדת ריו דה ז'ניירו (2016) זכתה קפש במדליית ארד, במשחה ל-800 מטר חופשי בשיא לאומי חדש של 8:16.37 דקות, אחרי קייטי לדקי שקבעה שיא עולם חדש של 8:04.79 דקות וג'סמין קרלין (8:16.17 דקות). כבר בשלב המוקדמות היא קבעה שיא לאומי חדש של 8:19.43 דקות. נוסף לכך, היא סיימה במקום רביעי במשחה ל-400 מטר חופשי בשיא לאומי חדש של 4:02.37 דקות ובמקום שישי במשחה שליחות 4x200 מטר חופשי בתוצאה של 7:51.03 דקות. כשחיינית שלישית היא שחתה ב"זינוק שליחות" תוצאה של 1:57.65 דקות. באליפות העולם שנערכה בבודפשט ביולי 2017 סיימה קפש במקום רביעי במשחה ל-1500 מטר חופשי בתוצאה של 16:06.27 דקות ופעמיים במקום חמישי, במשחה ל-400 מטר חופשי בתוצאה של 4:04.77 דקות ובמשחה ל-800 מטר חופשי בתוצאה של 8:24.41 דקות. באליפות אירופה שנערכה בגלאזגו בריטניה באוגוסט 2018 זכתה קפש במדליית זהב במשחה ל-200 מטר פרפר בשיא אישי חדש של 2:07.13 דקות, לפני סבטלנה צ'ימרובה מרוסיה (2:07.33 דקות) ואליס תומאס מבריטניה (2:07.42 דקות). נוסף לכך, היא סיימה במקום חמישי במשחה ל-800 מטר חופשי בתוצאה של 8:26.42 דקות ובמקום עשירי במשחה ל-400 מטר חופשי בתוצאה של 4:14.23 דקות. באליפות העולם שנערכה בקוואנגג'ו קוריאה הדרומית ביולי 2019 זכתה קפש במדליית זהב במשחה ל-200 מטר פרפר בשיא אישי חדש של 2:06.78 דקות, לפני האלי פליקינר (2:06.95 דקות) וקייטי דרבוט (2:07.04 דקות), שתיהן מארצות הברית. נוסף לכך, היא סיימה במקום שישי במשחה ל-400 מטר חופשי בתוצאה של 4:05.36 דקות ובמקום 27 במשחה ל-800 מטר חופשי בתוצאה של 8:50.13 דקות. 200 מטר חופשי: 1:57.61 דקות (2016) 400 מטר חופשי: 4:02.37 דקות (2016), שיא הונגריה בעבר 800 מטר חופשי: 8:16.37 דקות (2016), שיא הונגריה 1500 מטר חופשי: 15:47.09 דקות (2015), שיא הונגריה 200 מטר פרפר: 2:06.78 דקות (2019) 400 מטר מעורב אישי: 4:38.27 דקות (2018) 400 מטר חופשי: 3:58.15 דקות (2017), שיא הונגריה 800 מטר חופשי: 8:11.13 דקות (2017) מדיה וקבצים בנושא בוגלרקה קפש בוויקישיתוף בוגלרקה קפש, ברשת החברתית פייסבוק בוגלרקה קפש, ברשת החברתית אינסטגרם בוגלרקה קפש, באתר olympedia.org בוגלרקה קפש, באתר Swimrankings בוגלרקה קפש, באתר SwimSwam